
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός Προϊσταμένου Νομικού Γραφείου Πρωθυπουργού 1 

Τροποποίηση της ΙΕ/4973/16.11.1987 απόφασης του 
Υπουργού Εθνικής Οικονομίας «Εκχώρηση δικαιώματος 
υπογραφής αποφάσεων υπαγωγής επενδύσεων στον Ν. 
1262/82 (και τροποποιητικών αυτών) στους Γενικούς 
Γραμματείς Περιφερειών και στο Διοικητή της Αγροτικής 
Τράπεζας και αποκέντρωση της εκταμίευσης της επιχορή¬ 
γησης», όπως τροποποιήθηκε με τις Γ/470/12.1.88, Γ/ 
2263/4.2.88, Γ/2336/11.2.88, 8681/1.6.89 και 
15618/21.7.89 όμοιες. 2 

Κήρυξη εκτελεστής της 27/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των πρακτι¬ 
κών μηχανικών, μηχανοδηγών, ψυκτικών, συντηρητών 
μηχανολογικών εγκαταστάσεων και θερμαστών όλης της 


χώρας. 3 

Κήρυξη εκετελεστής της 29/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των διπλ/χων 
μηχανικών του Δημοσίου, ΝΠΔΔ και ΟΤΑ όλης της χώ¬ 
ρας ....... 4 

Κήρυξη εκτελεστής της 28/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των πρακτι¬ 
κών μηχανικών, μηχανοδηγών, ψυκτικών, συντηρητών 
μηχανολογικών εγκαταστάσεων & θερμαστών Δημοσίου, 
ΝΠΔΔ & ΟΤΑ όλης της χώρας . .. 5 


Κήρυξη εκτελεστής της 30/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των Ηλεκτρο¬ 
νικών πτυχιούχων Ανωτέρων Σχολών όλης της χώρας 6 

Κήρυξη εκτελεστής της 31/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των εργατοτε- 
χνιτών - τριών αλλαντοβιομηχανίας όλης της χώρας .. 7 

Εκλογή εκπροσώπων εργαζομένων στο Δ.Σ. Οργανισμών . 8 

Κύρωση Κανονισμού 41 «Συμπλήρωση Κανονισμού αριθμός 
33 από 24.2.1984 περί κατανομής προσωπικού ΑΣ στις 
* Λιμενικές Αρχές. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 816 - ( 1 ) 

Διορισμός Προϊσταμένου Νομικού Γραφείου Πρωθυπουργού. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τη διάταξη του άρθρου 89 παρ. 3 του Συντάγματος. 

2. Τη διάταξη του άρθρου 13 παρ. I α' του Ν. 1558/1985 
«Κυβέρνηση και Κυβερνητικά Όργανα» (Α’ 137). 

3. Τις διατάξεις των άρθρων 5 παρ. 1 και 6 παρ. 1 και 4 του 
Ν^Ι299/1982 «Οργάνωση Υπηρεσιών Πρωθυπουργού» (Α' 

4. Τις διατάξεις του άρθρου 14 παρ. 1 και 2 του Ν. 1320/ 
1983 «Πρόσληψη στο Δημόσιο Τομέα και άλλες διατάξεις» 
(ΦΕΚ Α’ 6). 

5. Την Υ4/25.10.1982 απόφαση (Β' 884), όπως τροποποιή¬ 
θηκε με Υ310/1986 απόφαση του Πρωθυπουργού (Β’ 851). 

6. Την 34/1989 απόφαση του Ανωτάτου Δικαστικού Συμ¬ 
βουλίου Διοικητικής Δικαιοσύνης με την οποία επελέγη ο Σύμ¬ 
βουλος της Επικράτειας Ιωάννης Τζεβελεκάκης, προκειμένου να 
του ανατεθούν ειδικά καθήκοντα Προϊσταμένου Νομικού Γρα¬ 
φείου Πρωθυπουργού παραλλήλους προς την άσκηση των κυρίων 
δικαστικών καθηκόντων του, αποφασίζουμε: 

Ανατίθενται καθήκοντα Προϊσταμένου του Νομικού Γραφείου 
Πρωθυπουργού στον Σύμβουλο της Επικράτειας Ιωάννη Τζεβε- 
λεκάκη, παραλλήλους προς την άσκηση των κυρίων δικαστικών 
καθηκόντων του. 

• Η απόφαση αυτή να δημοσιευθεί στην Εφημερίδα της Κυβερνήσεως. 

·., Αθήνα, 7 Αυγούστου 1989 

Ο ΠΡΩΘΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 


Αριθ. 18034 (2) 

Τροποποίηση της ΙΕ/4973/16.11.1987 απόφασης του Υπουρ¬ 
γού Εθνικής Οικονομίας «Εκχώρηση δικαιώματος υπογρα¬ 
φής αποφάσεων υπαγωγής επενδύσεων στον Ν. 1262/82 
(και τροποποιητικών αυτών) στους Γενικούς Γραμματείς Πε¬ 
ριφερειών και στο Διοικητή της Αγροτικής Τράπεζας και απο¬ 
κέντρωση της εκταμίευσης της επιχορήγησης», όπως τροπο¬ 
ποιήθηκε με τις Γ/470/12.1.88, Γ/2263/4.2.88, Γ/ 

2336/11.2.88, 8681/1.6.89 και 15618/21.7.89 

όμοιες. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων 
ενίσχυσης της Οικονομικής και Περιφερειακής Ανάπτυξης της 
Χώρας», όπως τροποποιήθηκε μεταγενέστερα. 

2. Το Ν. 1622/1986 (ΦΕΚ 92/τ.Α/14.7.1986) «Τοπική 
Αυτοδιοίκηση - Περιφερειακή Ανάπτυξη και Δημοκρατικός Προ¬ 
γραμματισμός» και ειδικότερα το άρθρο 68 αυτού. 

3. Το Π.Δ. 51/1987 (ΦΕΚ 26/τ.Α./6.3.1987) «Καθορι¬ 
σμός των Περιφερειών της Χώρας για τον σχεδίασμά, προγραμ¬ 
ματισμό και συντονισμό της Περιφερειακής Ανάπτυξης». 

4. Το Π.Δ. 333/8.7.88 (ΦΕΚ 154/Α/13.7.88) «Αναδιάρ¬ 
θρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

5. Τις διατάξεις του Ν. 1731/87 (ΦΕΚ 161/9.9.87) «Ρυθ¬ 
μίσεις στην άμεση και έμμεση φορολογία και άλλες διατάξεις» και 
ειδικότερα του άρθρου 44 αυτού. 

6. Την κοινή Υπουργική απόφαση ΔΙΟΝΟΣΕ/948/1.12.86 
«Για την διαδικασία και τα απαιτούμενα δικαιολογητικά καταβο¬ 
λής της επιχορήγησης και επιδότησης του επιτοκίου του Ν. 
1262/82, όπως τροποποιήθηκε και Ν. 1116/81. 

7. Το Ν. 1558/1985 «Κυβέρνηση και Κυβερνητικά Όρ¬ 
γανα». 

8. Τον Ν. 1235/25.2.82 (ΦΕΚ 26/Α/3.3.82) «Άσκηση 
της Λαϊκής Πολιτικής και καθιέρωση της Λαϊκής Εκπροσώπη¬ 
σης στους Νομούς». 

9. Τον Ν. 4332/1929 (ΦΕΚ 283/Α/1929) «Περί κυρώ- 
σεως της μεταξύ του Ελληνικού Δημοσίου και Εθν. Τραπέζης της 
Ελλάδος συμβάσεως «περί συστάσεως και λειτουργίας της Αγρο¬ 
τικής Τραπέζης», όπως τροποποιήθηκε. 

10. Την ΙΕ/4973/16.11.1987 απόφαση του Υπουργού 
Εθνικής Οικονομίας «Εκχώρηση δικαιώματος υπογραφής απο¬ 
φάσεων υπαγωγής επενδύσεων στον Ν. 1262/82 (και τροποποι- 
ητικών αυτών) στους Γ ενικούς Γ ραμματείς Περιφερειών και στον 
Διοικητή της Αγροτικής Τράπεζας και αποκέντρωση της εκτα- 
μίευσης της επιχορήγησης», όπως τροποποιήθηκε με τις Γ/ 
470/12.1.88, Γ/2263/4.2.88, Γ/2336/11.2.88, 8681/ 
1.6.89 και 15618/21.7.89 όμοιες, αποφασίζουμε: 

Άρθρο 1 

Στο άρθρο 2 της ΙΕ/4973/16.11.87 Υπουργικής απόφασης, 
όπως τροποποιήθηκε με τις Γ/470/12.1.88, Γ/2263/4.2.88, 
Γ/2336/11.2.88, 8681/1.6.89 και 15618/21.7.89 όμοιες, 
προστίθεται παράγραφος 5 ως εξής: 

«5. Σε περίπτωση απουσίας ή κωλύματος του Διοικητή της 
ΑΤΕ το δικαίωμα υπογραφής των αποφάσεων που αναφέρονται 
στις παραγράφους 1, 2 και 3 του άρθρου αυτού, όπως ισχύει, 
ασκείται από τον νόμιμο αναπληρωτή του». 

Άρθρο 2 

Κατά τα λοιπά ισχύουν οι διατάξεις της Γ/4973/16.11.87 
απόφασής μας, όπως τροποποιήθηκε. 

_Άρθρο 3 

Η ισχύς της απόφασης αυτής αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

0 ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 16541 ( 3 ) 

Κήρυξη εκτελεστής της 27/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των πρακτικών μη¬ 
χανικών, μηχανοδηγών, ψυκτικών, συντηρητών μηχανολογι¬ 
κών εγκαταστάσεων και θερμαστών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε:. 

Κηρύσσουμε εκτελεστή την αριθμ. 27/89 απόφαση του ΔΔΔΔ 
Αθηνών που εκδόθηκε για να επιλύσει τη συλλογική διαφορά ερ¬ 
γασίας που δημιουργήθηκε ανάμεσα στους: 1. Σύνδεσμο Ελληνι¬ 
κών Βιομηχανικών 2. Σύνδεσμο Ελληνικών Βιομηχανιών Βορ. 
Ελλάδος, 3. Σύνδεσμο Ελληνικών Βιομηχανιών Θεσσαλίας, 4. 
Σύνδεσμο Ελληνικών Βιοτεχνιών, 5. Γενική Συνομοσπονδία 
Επαγγελματιών Βιοτεχνών Ελλάδος, 6. Σύνδεσμο Α.Ε. και 
Ε.Π.Ε., 7. ΠΑΣΕΓΕΣ 8. Πανελλήνια Ομοσπονδία Ξενοδόχων 
και στις: 1. Ομοσπονδία Μηχανικών και Θερμαστών Βιομηχα¬ 
νίας και γεωργίας Ελλάδος και 2. Ομοσπονδία Μηχανικών - συ-, 
ντηρητών μηχανολογικών εγκαταστάσεων βιομηχανιών και βιο¬ 
τεχνιών Ελλάδος, με την οποία επικυρώνεται η 25/89 απόφαση 
του ΠΔΔΔ Αθηνών που αφορά τους όρους αμοιβής και εργασίας 
των πρακτικών μηχανικών, μηχανοδηγών, ψυκτικών, συντηρη¬ 
τών μηχανολογικών εγκαταστάσεων και θερμαστών όλης της 
χώρας και της οποίας το διατακτικό .έχει ως εξής:... 

1. Στις διατάξεις της απόφασης αυτής υπάγονται οι αδειούχοι 
πρακτικοί μηχανικοί, μηχανοδηγοί εσωτερικής - εξωτερικής 
καύσεως κάι συντηρητές Μηχανολογικών εγκατ/σεων, θερμα¬ 
στές και Αρχιθερμαστές οι κατέχοντες τα υπό του Ν. 6422/34 
και του ΒΔ από 16.3.50 με τις τροποποιήσεις του καθώς και οι 
εργοδηγοί ψυκτικοί και τεχνίτες ψυκτικοί πτυχιούχοι μέσων και 
κατωτέρων, τεχνικών σχολών που απασχολούνται στα πάσης φύ- 
σεως βιομηχανικά εργοστάσια και μηχανολογικές εγκατ/σεις 
της χώρας. 

2. Οι αποδοχές, που βάσει των προϊσχυουσών διατάξεων λαμ- 
βάνοντάν υπόψη για τον υπολογισμό των προσαυξήσεων λόγω 
ΑΤΑ, όπως αυτές, έχουν διαμορφωθεί την 31.12.88 με τον υπο¬ 
λογισμό της ΑΤΑ προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ16/10.1.89 απόφαση Υπουργού Εθνικής Οικονο¬ 
μίας και 

β) Με την ΑΤΑ του 1ου τετραμήνου 1989 που καθορίστηκε σε 
ποσοστό 4% με την Α.734/Δ 15/10.1.89 απόφ. Υπουργού 
Εθνικής Οικονομίας. 

γ) Με πρόσθετη αύξηση εκ ποσοστύ 5%. 

3. Οι παραπάνω αποδοχές όπως διαμορφώνονται με τον υπο¬ 
λογισμό της ΑΤΑ (5,4%) και της πρόσθετης αύξησης (5%) προ¬ 
σαυξάνονται: 

α) Όπως διαμορφώνονται την 30.4.89 με την ΑΤΑ της 
1.5.89 και 

β) Της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας με τις οποίες θα καθορίζεται το 
ποσοστό της ΑΤΑ για τα αντίστοιχα τετράμηνα. 

4. Για την χορήγηση της αναπροσαρμογής των αποδοχών 
λόγω ΑΤΑ, ; που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
200 1854/110/0022/20.1.89 απόφαση Υπουργού Εθνικής 
Οικονομίας. 

Στις παραπάνω αυξήσεις συμψηφίζονται οι χορηγηθείσες με 
την απόφαση Α.1821/Δ 50/19.1.89 Υπουργών Εθν. Οικονο¬ 
μίας, Οικονομικών και Εργασίας, που κυρώθηκε με το Ν. 1836/ 
89. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


5. Στους πρακτικούς μηχανικούς και μηχανοδηγούς τους 
απασχολούμενους στα πάσης φύσεως βιομηχανικά εργοστάσια 
και μηχανολογικές εγκαταστάσεις χορηγείται το προβλεπόμενο 
από την αριθμ. 57620/51 απόφ. Υπουργών Οικονομικών και 
Εργασίας, επίδομα ανθυγιεινής εργασίας με τους όρους και τον 
τρόπο που προβλέπονται απ’ αυτή. 

Το ήδη χορηγούμενο επίδομα ανθυγιεινής εργασίας εκ ποσο¬ 
στού 14% συμψηφίζεται με το χορηγούμενο από την απόφαση 
αυτή. 

6. Χορηγείται επίδομα γάμου σ’ όλους τους έγγαμους μισθω¬ 
τούς ανεξαρτήτου φύλου, σε ποσοστό 10% και σύμφωνα με τις 
διατάξεις του άρθρου 20 του Ν. 1849/1989 (ΦΕΚ 113/Α/ 
89). 

Κατά τα λοιπά ισχύουν οι διατάξεις της παρ. 2 της 10/76 
απόφ. ΔΔΔΔ. Αθηνών. 

7. Κατά τα λοιπά εξακολουθούν να ισχύουν οι κείμενες διατά- 
ξεις. 

8. Η ισχύς της απόφασης αυτής αρχίζει από 17 Φεβρουάριου 
1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 



Αριθ. 16543 (4) 

Κήρυξη εκετελεστής της 29/88 απόφασης του ΔΔΔΔ Αθηνών 

που αφορά τους όρους αμοιβής και εργασίας των διπλ/χων 

μηχανικών του Δημοσίου, ΝΠΔΔ και ΟΤΑ όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την 29/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργα¬ 
σίας που δημιουργήθηκε ανάμεσα στα Υπουργεία: 1. Οικονομι¬ 
κών, 2. Προεδρίας της Κυβέρνησης, 3. Εθν. Παιδείας και Θρη¬ 
σκευμάτων, 4. Γεωργίας, 5. Εργασίας, 6. Εθν. Άμυνας, 7. Πε¬ 
ριβάλλοντος, Χωροταξίας και Δημ. Έργων, 8. Μεταφορών και 
Επικοινωνιών, 9. Υγείας, Πρόνοιας και Κοιν. Ασφαλίσεων, 10. 
Εσωτερικών, 11. Δημόσιας Τάξης, 12. Εμπορικής Ναυτιλίας, 
13. Πολιτισμού και Επιστημών, 14. Εμπορίου, 15. Βιομηχανίας 
Ενέργειας και Τεχνολογίας, 16. Εθνικής Οικονομίας, 17. Εξω¬ 
τερικών, 18. Δικαιοσύνης, 19. Βορ. Ελλάδος, 20. Αιγαίου και 
στον Πανελλήνιο Σύλλογο των επί συμβάσει Διπλωματούχων 
μηχανικών του Δημοσίου - ΝΠΔΔ και ΟΤΑ, καθώς και στη Γε¬ 
νική Συνομοσπονδία Εργατών Ελλάδος (ΓΣΕΕ) που άσκησε πα¬ 
ρέμβαση υπέρ των απόψεων του παραπάνω Συλλόγου με την 
οποία επικυρώνεται η 28/89 απόφαση του ΠΔΔΔ Αθηνών που 
αφορά τους όρους αμοιβής και εργασίας των διπλωματούχων 
μηχανικών του Δημοσίου, ΝΠΔΔ και ΟΤΑ όλης της χώρας και 
της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι διπλωμα¬ 
τούχοι Μηχανικοί που απασχολούνται με σχέση εργασίας ιδιωτ. 
δικαίου στο Δημόσιο και ΝΠΔΔ και ΟΤΑ όλης της χώρας. 

2. Οι αποδοχές, που βάσει των προϊσχυουσών διατάξεων λαμ- 
βάνονταν υπόψη για τον υπολογισμό των προσαυξήσεων λόγω 
ΑΤΑ, όπως αυτές έχουν διαμορφωθεί την 31.12.88 με τον υπο¬ 
λογισμό της ΑΤΑ προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ 16/10.1.89 απόφαση Υπουργού Εθνικής Οικονο¬ 
μίας και 


β) Με την ΑΤΑ του 1ου τετραμήνου 1989 που καθορίστηκε σε 
ποσοστό 4% με την Α. 734/Δ15/10.1.89 απόφ. Υπουργού 
Εθνικής Οικονομίας. ' 

γ) Με πρόσθετη αύξηση εκ ποσοστού 5%. 

3. Οι παραπάνω αποδοχές όπως διαμορφώνονται με τον υπο¬ 
λογισμό της ΑΤΑ (5,4%) και της πρόσθετης αύξησης 5% προ¬ 
σαυξάνονται: 

α) Όπως διαμορφώνονται την 30.4.89 με την ΑΤΑ της 
1.5.89 και 

β) Της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας, με τις οποίες θα καθορίζεται το 
ποσοστό της ΑΤΑ για τα αντίστοιχα τετράμηνα. 

4. Για την χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
20001854/110/0022/20.1.89 απόφαση Υπουργού Εθνικής 
Οικονομίας. 

Στις παραπάνω αυξήσεις συμψηφίζονται οι χορηγηθείσες με 
την απόφαση Α. 1821/Δ50/19.1.89 Υπουργών Εθν. Οικονο¬ 
μίας, Οικονομικών και Εργασίας, που κυρώθηκε με το Ν. 1836/ 
89. 

5. Χορηγείται επίδομα γάμου σ’ όλους τους έγγαμους μισθω¬ 
τούς ανεξαρτήτως φύλου, σε ποσοστό 10% και σύμφωνα με τις 
διατάξεις του άρθρου 20 του Ν. 1849/1989 (ΦΕΚ 113/Α/ 
89). 

Κατά τα λοιπά ισχύουν οι διατάξεις της παρ. 2 της 10/76, 
απόφ. ΔΔΔΔ Αθηνών. 

6. Όσες διατάξεις της από 17.1.89 ΣΣΕ δεν έχουν τροποποι¬ 
ηθεί εξακολουθούν να ισχύουν. 

7. Η ισχύς της απόφασης αυτής αρχίζει από 8 Μαΐου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 . 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

-♦- 

Αριθ. 16542 (5) 

Κήρυξη εκτελεστής της 28/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των πρακτικών μη¬ 
χανικών, μηχανοδηγών, ψυκτικών, συντηρητών μηχανολογι¬ 
κών εγκαταστάσεων & θερμαστών Δημοσίου, ΝΠΔΔ & ΟΤΑ 
όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα ΝΔ 3755/57 & 1198/72, 
αποφασίζουμε: 

Κηρύσσουμε εκτελεστή την 28/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργα¬ 
σίας που δημιουργήθηκε ανάμεσα στα Υπουργεία: 1) Οικονομι¬ 
κών, 2) Προεδρίας της Κυβέρνησης, 3) Εθν. Παιδείας & Θρη¬ 
σκευμάτων, 4) Γεωργίας, 5) Εργασίας, 6) Εθν. Άμυνας, 7) Πε¬ 
ριβάλλοντος Χωροταξίας & Δημ. Έργων, 8) Μεταφορών & Επι¬ 
κοινωνιών, 9) Υγείας Πρόνοιας & Κοιν. Ασφαλίσεων, 10) Εσω¬ 
τερικών, 11) Δημ. Τάξης, 12) Εμπορικής Ναυτιλίας, 13) Πολι¬ 
τισμού & Επιστημών, 14) Εμπορίου, 15) Βιομηχανίας Ενέρ¬ 
γειας & Τεχνολογίας, 16) Εθν. Οικονομίας, 17) Δικαιοσύνης, 
18) Μακεδονίας - Θράκης και στις: 1) Ομοσπονδία μηχανικών & 
θερμαστών Βιομηχανίας & Γεωργίας Ελλάδος και 2) Ομοσπον¬ 
δία μηχανικών - συντηρητών Μηχανολογικών εγκαταστάσεων 

Βιομηχανιών & Βιοτεχνών Ελλάδος με την οποία επικυρώνεται 
η 29/89 απόφαση του ΠΔΔΔ Αθηνών που αφορά τους όρους 
αμοιβής και εργασίας των πρακτικών μηχανικών, μηχανοδη¬ 
γών, ψυκτικών, συντηρητών μηχανολογικών εγκαταστάσεων 
και θερμαστών Δημοσίου & ΝΠΔΔ & ΟΤΑ όλης της χώρας και 
της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι αδειούχοι 
Πρακτικοί Μηχανικοί, Μηχανοδηγοί εσωτερικής - εξωτερικής 
καύσεως και συντηρητές μηχανολογικών εγκ/σεων, θερμαστές 
& αρχιθερμαστές οι κατέχοντες τα υπό του Ν. 6422/34 και του 
ΒΔ από 16.3.50 με τις τροποποιήσεις του καθώς και οι εργοδη¬ 
γοί ψυκτικοί και τεχνίτες ψυκτικοί πτυχιούχοι μέσων και κατωτέ¬ 
ρων τεχνικών σχολών που απασχολούνται στο Δημόσιο, ΝΠΔΔ 
& ΟΤΑ. 

2. Οι αποδοχές, που βάσει των προϊσχυουσών διατάξεων λαμ- 
βάνονταν υπόψη για τον υπολογισμό των προσαυξήσεων λόγω 
ΑΤΑ, όπως αυτές έχουν διαμορφωθεί την 31.12.88 με τον υπο¬ 
λογισμό της ΑΤΑ προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ 16/10.1.89 απόφαση Υπουργού Εθν. Οικονομίας 
και 

β) Με την ΑΤΑ του 1ου τετραμήνου 1989 που καθορίστηκε σε 
ποσοστό 4% με την Α. 734/Δ Γ5/10.1.89 απόφ. Υπουργού 
Εθν. Οικονομίας. 

γ) Με πρόσθετη αύξηση εκ ποσοστού 5%. 

3. Οι παραπάνω αποδοχές όπως διαμορφώνονται με τον υπο¬ 
λογισμό της ΑΤΑ (5,4%) και της πρόσθετης αύξησης (5%) προ¬ 
σαυξάνονται: 

α) Όπως διαμορφώνονται την 30.4.89 με την ΑΤΑ της 
1.5.89 και 

β) Της 1.9.89 και εφεξής σύμφωνα με τις αποφάσεις του 
Υπουργού Εθν. Οικονομίας, με τις οποίες θα καθορίζεται το πο¬ 
σοστό της ΑΤΑ για τα αντίστοιχα τετράμηνα. 

4. Για την χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
2001854/110/0022/10.1.89 απόφαση Υπουργού Εθν. Οικο¬ 
νομίας. 

Στις παραπάνω αυξήσεις συμψηφίζονται οι χορηγηθείσες με 
την απόφαση Α.1821/Δ50/19.1.89 Υπουργών Εθν. Οικονο¬ 
μίας, Οικονομικών & Εργασίας, που κυρώθηκε με το Ν. 1836/ 
89. 

5. Στους πρακτικούς μηχανικούς και μηχανοδηγούς τους 
απασχολούμενους στα πάσης φύσεως βιομηχανικά εργοστάσια 
και μηχανολογικές εγκαταστάσεις χορηγείται το προβλεπόμενο 
από την αριθμ. 57620/51 Αποφ. Υπουργών Οικονομικών & 
Εργασίας επίδομα ανθυγιεινής εργασίας με τους όρους και τον 
τρόπο που προβλέπονται από αυτή. 

Το ήδη χορηγούμενο επίδομα ανθυγιεινής εργασίας εκ ποσο¬ 
στού 14% συμψηφίζεται με το χορηγούμενο από την απόφαση 
αυτή. 

6. Χορηγείται επίδομα γάμου σ’ όλους τους έγγαμους μισθω¬ 
τούς ανεξαρτήτου φύλου, σε ποσοστό 10% και σύμφωνα με τις 
διατάξεις του άρθρου 20 του Ν. 1849/1989 (ΦΕΚ 113/Α/ 
89). 

Κατά τα λοιπά ισχύουν οι διατάξεις της παρ. 2 της 10/76 
αποφ. ΔΔΔΔ Αθηνών. 

7. Κατά τα λοιπά εξακολουθούν να ισχύουν οι κείμενες διατά- 
ξεις. 

8. Η ισχύς της απόφασης αυτής αρχίζει από 17 Φεβρουάριου 
1989. 

Η απόφαση αυτή να δημοσιευθέί στην Εφημερίδα της Κυβερνήσεως. 

Αθήνα, 7 Αυγούστου 1989 

Ο ΥΠΟΥΡΓΟΣ 

ΘΕΟΧΑΡΗΣ ΠΑΠΑΜΑΡΓΑΡΗΣ 


Αριθ. 16597 (6) 

Κήρυξη εκτελεστής της 30/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των Ηλεκτρονικών 
πτυχιούχων Ανωτέρων Σχολών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

' Εχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την 30/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργα¬ 
σίας που δημιουργήθηκε ανάμεσα στους: 1) Σύνδεσμο ελληνικών 
Βιομηχανιών, 2) Σύνδεσμο Ανωνύμων Εταιρειών και ΕΠΕ, 3) 
Ένωση Ελλήνων Εφοπλιστών, 4) Εμπορικό Σύλλογο Αθηνών, 
5) Εμπορικό Σύλλογο Πειραιά, 6) Εμπορικό Σύλλογο Θεσσαλο¬ 
νίκης και στον Πανελλήνιο Σύλλογο Ηλεκτρονικών Πτυχιούχων 
Ανωτέρων Σχολών και αφορά τους όρους αμοιβής και εργασίας 
των Ηλεκτρονικών Πτυχιούχων Ανωτέρων Σχολών όλης της 
Χώρας και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι ηλεκτρονι¬ 
κοί Πτυχιούχοι Ανωτέρων Σχολών όλης της χώρας μέλη του 
Πανελληνίου Συλλόγου Ηλεκτρονικών. 

2. Τα κατώτατα όρια των βασικών μηνιαίων μισθών των μι¬ 
σθωτών, που αναφέρονται στην προηγούμενη παράγραφο της 
απόφασης αυτής, καθορίζονται όπως πιό κάτω: 


Έτη υπηρεσίας 

Δ ΡΧ· 

0- 1 

18.500 

1- 3 

20.500 

3- 6 

23.000 

6- 9 

24.000 

9-12 

25.500 

12-15 

26.000 

15-18 

27.000 

18-21 

28.000 

21-23 

29.500 

23 - 26 

30.500 

26-29 

31.000 

29 και άνω 

32.000 


* 3. Οι αποδοχές, που βάσει των προϊσχυουσών διατάξεων λαμ- 

βάνονταν υπόψη για τον υπολογισμό των προσαυξήσεων λόγω 
ΑΤΑ, όπως αυτές έχουν διαμορφωθεί την 31.12.88 με τον υπο¬ 
λογισμό της ΑΤΑ προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ16/10.1.89 απόφαση Υπουργού Εθνικής Οικονο¬ 
μίας και 

β) Με την ΑΤΑ του 1ου τετραμήνου 1989 που καθορίστηκε σε 
ποσοστό 4%! με την Α 734/Δ15/10.1.89 απόφ, Υπουργού 
Εθνικής Οικονομίας. 

γ) Με πρόσθετη αύξηση εκ ποσοστού 5%. 

4. Οι παραπάνω αποδοχές όπως διαμορφώνονται με τον υπο¬ 
λογισμό της ΑΤΑ (5,4%) και της πρόσθετης αύξησης (5%) προ¬ 
σαυξάνονται: 1 

α) Όπως;διαμορφώνονται την 30.4.89 με την ΑΤΑ της 
1.5.89 και 

β) της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας, με τις οποίες θα καθορίζεται το 
ποσοστό της ΑΤΑ για τα αντίστοιχα τετράμηνα. 

5. Για τη; χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
2001854/110/0022/10.1.89 απόφαση Υπουργού Εθνικής 
Οικονομίας. : 

Στις παραπάνω αυξήσεις συμψηφίζονται οι χορηγηθείσες με 
την απόφαση. Α 1821/Δ50/19.1.89 Υπουργών Εθν. Οικονο- 

μίας. Οικονομικών και Εργασίας, που κυρώθηκε με το Ν. 1836/ 

6. Η διάταξη της παραγρ. 6 της αριθμ. 21/88 απόφ. του 
ΔΔΔΔ Αθηνών τροποποιείται ως ακολούθως: 

Σε όλους τους εργαζόμενους που αφορά η παρούσα χορηγείται 
επίδομα ξένης γλώσσας 2.000 δρχ. το μήνα. 

7. Χορηγείται επίδομα γάμου σ’ όλους του έγγαμους μισθω¬ 
τούς ανεξαρτήτου φύλου, σε ποσοστό 10% και σύμφωνα με τις 
διατάξεις του άρθρου 20 του Ν. 1849/1989 (ΦΕΚ 113/Α/ 

Κατά τα λοιπά ισχύουν οι διατάξεις της παρ. 2 της 10/76 
απόφ. ΔΔΔΔ Αθηνών. 

8. Όσες διατάξεις της αριθ. 21/88 απόφασης ΔΔΔΔ Αθηνών 
δεν έχουν τροποποιηθεί, εξακολουθούν να ισχύουν. 

1989^ Ισχύ< * τγ ' < ’ από<ρασΤις αυτί Κ αρ*ζβι * πό 27 Ιανουάριου 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 7 Αυγούστου 1989 

Ο ΥΠΟΥΡΓΟΣ 

ΘΕΟΧ. ΠΑΠΑΜΑΡΓΑΡΗΣ 


Αριθ. 16598 (7) 

Κήρυξη εκτελεστής της 31/89 απόφασης του ΔΔΔΔ Αθηνών που 

αφορά τους όρους αμοιβής και εργασίας των εργατοτεχνιτών - 

τριών αλλαντοβιομηχανίας όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

. Κηρύσσουμε εκτελεστή την 31/89 απόφαση του ΔΔΔΔ Αθη¬ 
νών που εκδόθηκε για να επιλύει τη συλλογική διαφορά εργασίας 
που δημιουργήθηκε ανάμεσα στους: 1) Σύνδεσμο Ελληνικών Βιο¬ 
μηχανιών, 2) Σύνδεσμο Βιομηχάνων Βορείου Ελλάδος, 3) Σω¬ 
ματείο Βιοτεχνών Αλλαντοποιών Βορείου Ελλάδος, 4) Γενική 
Συνομοσπονδία Επαγγελματιών και Βιοτεχνών Ελλάδος, 5) Πα¬ 
νελλήνιο Σύνδεσμο Βιομηχάνων Βιοτεχνών Αλλαντοποιών, 6) 
Σωματείο Αλλαντοποιών Βορείου Ελλάδος και στην Πανελλήνια 
Ομοσπονδία Εργατοϋπαλλήλων Κρέατος (Π.Ο.Ε.Κ.) «Η ΕΝΩ- 
ΣΙΣ» που αφορά τους όρους αμοιβής και εργασίας των εργατοτε- 
χνιτών - τριών αλλαντοβιομηχανίας όλης της Χώρας και της 
οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργατοτε¬ 
χνίτες - τριες που απασχολούνται σε όλα τα τμήματα αλλαντοβιο- 
μηχανίας (συμπεριλαμβανομένου και του τμήματος τυποποίησης 
κ.λπ.). 

2. Καθιερώνονται νέα βασικά ημερομίσθια που προκύπτουν 
από την ενσωμάτωση στα βασικά ημερομίσθια της 17/81 απόφ. 
του ΔΔΔΔ Αθηνών, των ποσών της ΑΤΑ που αναλογούν σ’ αυτά 
από 1.5.82 μέχρι και 1.1.85 και το συνυπολογισμό του διορθω¬ 
τικού ποσού που χορηγήθηκε με την 34/82 απόφαση του ΔΔΔΔ 
Αθηνών. 

3. Το από την παρ. 2 της 12/88 απόφ. του ΠΔΔΔ Αθηνών 
προβλεπόμενο επίδομα πολυετούς υπηρεσίας διαμορφώνεται σε 
68 δρχ. για κάθε διετία στον κλάδο και μέχρι 11 διετίες. 

4. Το επίδομα γάμου σε ποσοστό 10% υπολογίζεται επί των 
νέων βασικών ημερομισθίων. 

5. Το επίδομα ειδικών συνθηκών σε ποσοστό 10% υπολογίζε¬ 
ται επί των νέων βασικών ημερομισθίων. 


6. Οι συνολικές αποδοχές των παρ. 2, 3 & 4 αυξάνονται από 
1.5.85 μέχρι 31.12.88 με τα ποσοστά αύξησης που δόθηκαν 
από την ημερομηνία αυτή και σύμφωνα με τις προηγούμενες ρυθ¬ 
μίσεις του κλάδου. 

7. Οι αποδοχές της παραγράφου 6 όπως αυτές έχουν διαμορ¬ 
φωθεί την 31.12.88 μετά τον καθορισμό των νέων βασικών ημε¬ 
ρομισθίων και τον παραπάνω υπολογισμό των επιδομάτων προ¬ 
σαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ16/10.1.89 απόφαση Υπουργού Εθν. Οικονο¬ 
μίας. 

β) Με πρόσθετη αύξηση σε ποσοστό 3%. 

8. Οι παραπάνω αποδοχές όπως διαμορφώνονται με τον υπο¬ 
λογισμό της ΑΤΑ (1,4%) και της πρόσθετης αύξησης 3% προ¬ 
σαυξάνονται: 

α) Με την ΑΤΑ του πρώτου τετραμήνου 1989 που καθορί¬ 
στηκε σε ποσοστό 4% με την Α 734/Δ15/10.1.89 απόφαση 
Υπουργού Εθν. Οικονομίας. 

β) Όπως διαμορφώνονται την 30.4.89 με την ΑΤΑ της 
1.589 και 

γ) Της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας, με τις οποίες θα καθορίζεται το: 
ποσοστό της ΑΤΑ για τα αντίστοιχα τετράμηνα. 

9. Για τη χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
2001854/110/0022/10.1.89 απόφαση Υπουργού Εθνικής 
Οικονομίας. 

Στις παραπάνω αυξήσεις συμψηφίζονται οι χορηγηθείσες με 
την απόφαση Α1821/Δ50/19.1.89 Υπουργών Εθν. Οικονο-, 
μίας, Οικονομικών και Εργασίας, που κυρώθηκε με το Ν. 1836/' 
89. .. : ...·". 

10. Η διάταξη της παρ. 3 της αριθμ. 12/88 απόφ. του ΠΔΔΔ 
Αθηνών τροποποιείται ως ακολούθως:. 

Σε όλο το εργατοτεχνικό προσωπικό των αλλαντοποιείων χο¬ 
ρηγείται ένα μεσημβρινό γεύμα καθ’ εκάστην αξίας 180 δρχ. 

11. Η συνολική διάρκεια της αδείας μητρότητας ορίζεται σε 
δέκα πέντε (15) εβδομάδες. Πενήντα δύο (52) ημέρες, θα χορη¬ 
γούνται υποχρεωτικά πριν από την πιθανή ημερομηνία τοκετού 
και οι υπόλοιπες πενήντα τρεις (53) μετά τον τοκετό. Σε περί¬ 
πτωση που ο τοκετός πραγματοποιηθεί σε χρόνο προγενέστερο 
από αυτόν που είχε αρχικά πιθανολογηθεί, το υπόλοιπο της 
αδείας θα χορηγείται υποχρεωτικά μετά τον τοκετό, ώστε να εξα¬ 
σφαλίζεται χρόνος συνολικής αδείας δεκαπέντε (15) εβδομά¬ 
δων. 

12. Οι αποζημιώσεις της παρ. 1 περίπτωση α’ άρθρο 3 Β.Δ. 
της 16/18.7.1920 σε περίπτωση απόλυσης εργατοτεχνιτών, 
βελτιώνονται και καθορίζονται ως εξής: 

α) Με τη συμπλήρωση 10 χρόνων υπηρεσίας 52 ημερομίσθια 

β) Με τη συμπλήρωση 15 χρόνων υπηρεσίας 65 ημερομίσθια 

γ) Με τη συμπλήρωση 20 χρόνων υπηρεσίας 78 ημερομίσθια. 

13. Όσες διατάξεις της αριθ. 12/88 απόφασης ΠΔΔΔ Αθη¬ 
νών δεν έχουν τροποποιηθεί, εξακολουθούν να ισχύουν. 

14. Η ισχύς της απόφασης αυτής αρχίζει από 31 Μαρτίου 
1989. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 7 Αυγούστου 1989 

Ο ΥΠΟΥΡΓΟΣ 

ΘΕΟΧ. ΠΑΠΑΜΑΡΓΑΡΗΣ 

Αριθ. 95850 ( 8 ) 

Εκλογή εκπροσώπων εργαζομένων στο Δ.Σ. Οργανισμών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: I 

α. Τις διατάξεις του Π.Δ. 388/77 «περί συνθέσεως, συγκρο- 
τήσεως και λειτουργίας εν γένει των Διοικητικών Συμβουλίων 
Οργανισμών τινών Κοιν. Πολιτικής αρμοδιότητος Υπουργείου 
Εργασίας». 

β. Το Ν. 1387/83 «περί ελέγχου ομαδικών απολύσεων και 
άλλες διατάξεις». 

γ. Το άρθρο 30 του Ν. 1836/89 «περί προώθησης της απα¬ 
σχόλησης και επαγγελματικής κατάρτισης και άλλες διατάξεις», 
αποφασίζουμε: 

1. Τα μέλη των Διοικητικών Συμβουλίων του Οργανισμού 
Απασχολήσεως Εργατικού Δυναμικού (ΟΑΕΔ), οργανισμού Ερ¬ 
γατικής Κατοικίας (ΟΕΚ) και Οργανισμού Εργατικής Εστίας 
(ΟΕΕ) που εκπροσωπούν τους εργαζόμενους των Οργανισμών 
αυτών θα εκλέγονται από το σύνολο των υπαλλήλων κάθε Οργα¬ 
νισμού με καθολική, άμεση και μυστική ψηφοφορία το αργότερο 
10 μέρες πριν από τη λήξη της θητείας των Δ.Σ. 

Η προκήρυξη των εκλγών γίνεται από το Διοικητή ή τον Πρόε¬ 
δρο του Οργανισμού το αργότερο 3 μήνες πριν από τη λήξη της 
θητείας των Δ.Σ. Η ημερομηνία των εκλογών καθορίζεται σε συ¬ 
νεννόηση με το αντιπροσωπευτικότερο συνδικαλιστικό όργανο του 
κάθε οργανισμού. 

2. Οι εκλογές διενεργούνται από Εφορευτικές Επιτροπές, μια 
για κάθε εκλογικό κέντρο — τα μέλη των οποίων ορίζονται από το 
Δ.Σ. του αντιπροσωπευτικώτερου συνδικαλιστικού οργάνου του 
κάθε Οργανισμού (Δευτεροβάθμιου ή Πρωτοβάθμιου). 

Σε περίπτωση που σε κάποιον Οργανισμό υπάρχουν περισσότε¬ 
ροι από ένας σύλλογοι ή ομοσπονδίες, το Δ.Σ. του αντιπροσωπευ- 
τικώτερου συνδικαλιστικού οργάνου, ζητάει προηγούμενα τη 
γνώμη των υπολοίπων οργανώσεων. 

Αντιπροσωπευτικώτερο θεωρείται αυτό το συνδικαλιστικό όρ¬ 
γανο στο οποίο στις τελευταίες αρχαιρεσίες ψήφισαν τα περισσό¬ 
τερα μέλη. 

Οι Εφορευτικές Επιτροπές αποτελούνται από 3 τακτικά και 3 
αναπληρωματικά μέλη και επί πλέον προεδρεύονται από δικα¬ 
στικό αντιπρόσωπο που ζητάει αρμοδίως το Συνδικαλιστικό σω¬ 
ματείο των εργαζομένων. 

Για τη συμμετοχή του δικαστικού στην Ε.Ε. ως προέδρου, 
προβλέπεται αποζημίωση η οποία βαρύνει τον αντίστοιχο οργανι¬ 
σμό. 

3. Οι εκλογές διενεργούνται με προσωπική προσέλευση των 
ψηφοφόρων ενώπιον των Εφορευτικών Επιτροπών. Για το σκοπό 
αυτό λειτουργούν εκλογικά κέντρα στην Αθήνα και στηνΠεριφέ- 
ρεια, στα οποία ψηφίζουν οι υπάλληλοι που υπηρετούν στις υπηρε¬ 
σίες των Νομών όπως αυτοί αναφέρονται αναλυτικά παρακάτω: 

1. Εκλογικό Κέντρο ΑΘΗΝΑΣ: Νομοί: Αττικής, Εύβοιας, 
Βοιωτίας, Κυκλάδων, Δωδεκανήσου, Σάμου, Χίου και Λέσβου. 

2. Εκλογικό Κέντρο ΘΕΣ/ΝΙΚΗΣ: Νομοί: Θεσσαλονίκης, 
Χαλκιδικής, Κιλκίς, Πιερίας, Ημαθίας, Πέλλας, Φλώρινας, Κα¬ 
στοριάς και Κοζάνης. 

3. Εκλογικό Κέντρο ΚΑΒΑΛΑΣ: Νομοί: Καβάλας, Σερρών, 
Δράμας, Ξάνθης, Ροδόπης και Έβρου. 

4. Εκλογικό Κέντρο ΛΑΡΙΣΑΣ: Νομοί: Λάρισας, Μαγνησίας, 
Τρικάλων, Καρδίτσας, Γρεβενών, Φθιώτιδας και Ευρυτανίας. 

5. Εκλογικό Κέντρο ΙΩΑΝΝΙΝΩΝ: Νομοί: Ιωαννίνων, Άρ¬ 
τας, Πρέβεζας, Θεσπρωτίας, Λευκάδας και Κέρκυρας. 

6. Εκλογικό Κέντρο ΠΑΤΡΑΣ: Νομοί: ΑχαΤας, Κορινθίας, 
Ηλείας, Μεσσηνίας, Λακωνίας, Αρκαδίας, Αργολίδας, Αιτωλοα¬ 
καρνανίας, Φωκίδας, Κεφαλληνίας και Ζακύνθου. 

7. Εκλογικό Κέντρο ΗΡΑΚΛΕΙΟΥ: Νομοί: Ηρακλείου, Χα¬ 


νιών, Λασηθίού και Ρεθύμνου. 

Η Εφορευτική Επιτροπή της Αθήνας αποτελεί την Κεντρική 
Εφορευτική Επιτροπή. 

Η επιλογή των μελών της Ε.Ε. και η συγκρότησή της θα γίνε¬ 
ται δύο μήνες τουλάχιστον πριν από τις εκλογές. Οι προτάσεις για 
τα μέλη της Κεντρικής Ε.Ε. και των περιφερειακών υποβάλλο¬ 
νται εντός 20 ημερών από την προκήρυξη στη Δ/νση Δ/κού, η 
οποία υποχρεούται εντός 10 ημερών να προσκαλέσει τα μέλη των 
Εφ. Επιτροπών για να συγκροτηθούν σε σώμα και να αναλάβουν 
τα καθήκοντάς τους. 

4. Δικαίωμα ψήφου και εκλογής έχουν όλοι οι εργαζόμενοι σε 
κάθε Οργανισμό που είναι μόνιμοι και με σύμβαση εργασίας αορί¬ 
στου χρόνου. Δικαίωμα ψήφου και εκλογής έχουν επίσης οι εργα¬ 
ζόμενοι ανεξάρτητα από την υπηρεσιακή σχέση (π.χ. ορισμένου 
χρόνου) που διέπει αυτούς με τον Οργανισμό, αρκεί να έχουν συ¬ 
μπληρώσει στην υπηρεσία 6 μήνες την ημέρα των εκλογών. 

Δεν έχουν δκαίωμα ψήφου και εκλογής όσοι είναι μετακλητοί 
υπάλληλοι. | 

Για το σκοπό αυτό, η Διεύθυνση Διοικητικού του Οργανισμού, 
αμέσως μετά την προκήρυξη των εκλογών, παραδίδει στη συνδι¬ 
καλιστική οργάνωση και στις Εφορευτικές Επιτροπές πλήρη κα¬ 
τάλογο εργαζομένων με ένδειξη τη σχέση εργασίας και τον Νομό 
που υπηρετεί καθένας. 

Οι κατάλογοι αυτοί με μέριμνα της Διεύθυνσης Διοικητικού 
τοιχοκολούνται σε κάθε κατάστημα υπηρεσίας 10 ημέρες προ 
των εκλογών και κάθε υπάλληλος δικαιούται να ζητήσει αντί- 


γραφο. ί 

5. Καθήκοντα Εφορευτικών Επιτροπών 

- Η Κεντρική Ε.Ε. εκδίδει εγκύκλιο με οδηγίες για την ψηφο¬ 
φορία που μοιράζεται σε όλους τους υπαλλήλους. 

- Οι Εφορευτικές Επιτροπές παραλαμβάνουν τον πίνακα των 
εκλογέων, καθώς και το εκλογικό υλικό από την Κεντρική Εφο¬ 
ρευτική Επιτροπή. 

- Η εκτύπωση των ψηφοδελτίων και γενικά τα έξοδα του εκλο¬ 
γικού υλικού βαρύνουν τη Διοίκηση του Οργανισμού. Κάθε Εφο¬ 
ρευτική Επιτροπή, σφραγίζει με δική της ξεχωριστή σφραγίδα 
τους φακέλουςι ψηφοφορίας του τμήματός της οι οποίοι και μονο- 
γράφονται από τον Πρόεδρό της τη στιγμή που ο ψηφοφόρος ρί¬ 
χνει το φάκελο στην κάλπη. 

- Η ώρα έναρξης και λήξης της ψηφοφορίας είναι ίδια σε όλα 
τα εκλογικά κέντρα και ορίζεται από την Κεντρική Εφορευτική 
Επιτροπή. 1 

- Οι εκλογείς ψηφίζουν με επίδειξη στην Ε.Ε. της αστυνομικής 
τους ταυτότητας ή σε περίπτωση ελλείψεώς της οποιοσδήποτε 
άλλου εγγράφου δημόσιου αποδεικτικού της ταυτότητάς τους. 

Οι εκλογείς έχουν δικαίωμα να σημειώσουν με μπλε ή μαύρο 
στυλό μέχρι 2 σταυρούς στο ψηφοδέλτιο του συνδυασμού της αρέ¬ 
σκειας των. Γ ια τους μεμονωμένους υποψηφίους δεν απαιτείται 
σταυρός προτίμησης. 

Το ονοματεπώνυμο των εκλογέων που ψηφίζουν, καθώς και ο 
αριθμός τους στον πίνακα εκλογέων αναγράφονται κατά τη σειρά 
προσέλευσής τους σε ειδική ονομαστική κατάσταση που τηρεί η 
Ε.Ε. (Πρωτόκολλο ψηφοφορίας). Όταν τελειώσει η ψηφοφορία 
κλείνεται το πρωτόκολλο ψηφοφορίας και υπογράφεται από τα 
μέλη της Επιτροπής και τους παρευρισκόμενους υποψήφιους ή 


αντιπρόσωπους. 

Κατά τη διάρκεια της ψηφοφορίας απαγορεύεται η παραμονή 
στην αίθουσα ψηφοφορίας άλλων προσώπων εκτός από την Εφορ. 
Επιτροπή και τους αντιπροσώπους ή υποψηφίους. Η Ε.Ε. μπορεί 
να παρατείνει" την ψηφοφορία εφ’ όσον τούτο κρίνει αναγκαίο 
κατά μία ώρα. 

- Κάθε Εφορευτική Επιτροπή τηρεί πίνακα ψηφισάντων και 
συντάσσει πρακτικό ψηφοφορίας. Επίσης έχει την ευθύνη για την 

εκδίκαση τυχόν ενστάσεων και αποφαίνεται για την εγκυρότητα ή 
όχι των ψηφοδελτίων. 

- Μετά την ολοκλήρωση της ψηφοφορίας και τη διαλογή των 
ψηφοδελτίων κάθε Εφορευτική Επιτροπή με ευθύνη του προέδρου 
της ενημερώνει τηλεφωνικά την Κεντρική Εφορευτική Επιτροπή 
και ταυτόχρονα στέλνει σχετικό τηλεγράφημα. Επίσης στην Κε¬ 
ντρική Ε.Ε. αποστέλει και το τελικό πρακτικό με όλα τα υλικά 
ψηφοφορίας. 

- Η Κεντρική Εφορευτική Επιτροπή μετά τη συγκέντρωση 
όλων των αποτελεσμάτων, ανακηρύσσει τους εκλεγέντες με τους 
αντίστοιχους αναπληρωματικούς τους, τους οποίους γνωστοποιεί 
στη Δ/νση Διοικητικού του Οργανισμού και παραδίδει το εκλο¬ 
γικό υλικό. 

Για τη διαδικασία τυχόν ενστάσεων καθώς και για κάθε θέμα 
που δεν ορίζεται στην απόφαση αυτή, ισχύουν οι διατάξεις εκλο¬ 
γής οργάνων των συνδικαλιστικών οργανώσεων. 

Στην αίθουσα της ψηφοφορίας έχουν δικαίωμα να παρευρίσκο- 
νται οι υποψήφιοι και οι αντιπρόσωποι των συνδυασμών. Οι πα¬ 
ραπάνω θα μπορούν να υποβάλλουν τυχόν ενστάσεις και να πα- 
ρευρϊσκονται στην διαλογή των ψήφων. 

6. Αν ακυρωθεί η εκλογή των εκπροσώπων στο Διοικητικό 
Συμβούλιο και διαταχθεί η επανάληψη της ψηφοφορίας, η ψηφο¬ 
φορία επαναλαμβάνεται ολικώς ή μερικώς με βάση τους πίνακες 
εκλογέων που χρησιμοποιήθηκαν κατά την αρχική ψηφοφο¬ 
ρία. 

Πρόταση και ανακήρυξη νέων υποψηφίων μεμονωμένων ή 
συνδυασμών δεν επιτρέπεται. 

7. Η διαλογή των ψηφοδελτίων γίνεται μετά την κήρυξη του 
τέλους της ψηφοφορίας κατά τη διαδικασία των επομένων παρα¬ 
γράφων. 

Η εφορευτική επιτροπή ανοίγει την κάλπη. Στο πρακτικό ψη¬ 
φοφορίας πιστοποιείται ότι οι σφραγίδες της κάλπης βρέθηκαν 
άθικτες τη στιγμή του ανοίγματος αυτής. 

Στη συνέχεια αριθμούνται οι φάκελοι χωρίς να ανοιχτούν. Το 
αποτέλεσμα της αρίθμησης γράφεται ολογράφως στο πρακτικό 
ψηφοφορίας. 

Αν κατά την αρίθμηση προκόψει διαφορά μεταξύ του αριθμού 
των φακέλων και του αριθμού των ψηφοφόρων που ψήφισαν, επα¬ 
ναλαμβάνεται η αρίθμηση. Αν και πάλι προκόψει διαφορά, τότε 
αφαιρούνται στην τύχη τόσοι όσοι απαιτούνται για να καλυφθεί η 
διαφορά. Οι φάκελοι που αφαιρούνται κατ’ αυτό τον τρόπο κατα- 
στρέφονται από τον πρόεδρο της εφορευτικής επιτροπής. Η εφο¬ 
ρευτική επιτροπή οφείλει σε κάθε περίπτωση να διατυπώσει στο 
πρακτικό τη γνώμη της για την αιτία της ύπαρξης πλεοναζόντων 
φακέλων. 

Μετά την αρίθμηση των φακέλων, ο πρόεδρος της επιτροπής 
απασφραγίζει κάθε φάκελο ξεχωριστά, εξακριβώνει το έγκυρο 
του ψηφοδελτίου που περιέχει και το επιδεικνύει σε όποιον από 
τους παρευρισκομένους το ζητήσει (μέλη της εφορευτικής επιτρο-- 
πής, υποψηφίους ή αντιπροσώπους τους). Αριθμεί και μονογρά- 
φει όλα τα ψηφοδέλτια αναφέροντας τον αριθμό των σταυρών 
κάθε ψηφοδελτίου. Αφού προσδιοριστούν τα έγκυρα ψηφοδέλτια 
γίνεται η καταμέτρηση των ψήφων που δόθηκαν υπέρ κάθε συν¬ 
δυασμού ή μεμονωμένου υποψήφιου και των σταυρών προτίμη¬ 
σης υπέρ κάθε υποψήφιου συνδυασμού. 

Μετά τον τερματισμό της διαλογής η εφορευτική επιτροπή κα¬ 
ταχωρίζει στο βιβλίο πρακτικών της εκλογής την ώρα του πέρα- 
τος της διαλογής, τον ολικό αριθμό των γραμμένων στον πίνακα 
εκλογέων, τον ολικό αριθμό των ακύρων ψηφοδελτίων, τον 
αριθμό των ψηφοδελτίων που προσβλήθηκαν ως άκυρα αλλά κη¬ 
ρύχθηκαν έγκυρα, τον αριθμό των εγκύρων ψηφοδελτίων που 
έλαβε κάθε μεμονωμένος υποψήφιος καθώς και κάθε συνδυασμός 
στο σύνολό του και κατά υποψήφιο, περιλαμβανομένων και αυ¬ 
τών της προηγούμενης περίπτωσης και κάθε άλλο χρήσιμο στοι- 
χείο. 

Το πρακτικό της εκλογής υπογράφεται από τα μέλη της εφο¬ 
ρευτικής επιτροπής και τους παρόντες μεμονωμένους υποψή¬ 


φιους ή εκπρόσωπους των συνδυασμών ή τους αντιπροσώπους 
τους ή τους αναπληρωτές τους. 

8. Η κατανομή των εδρών γίνεται ως εξής: Ως εκλογικό μέτρο 
για την κατανομή του αριθμού των εκπροσώπων μεταξύ των συν¬ 
δυασμών και των μεμονομένων υποψηφίων λαμβάνεται το ακέ¬ 
ραιο μέρος του πηλίκου που προκύπτει από τη διαίρεση του συνό¬ 
λου των εγκύρων ψηφοδελτίων με τον αριθμό των εκπροσώπων 
που εκλέγονται (2). 

Συνδυασμός που συγκεντρώνει αριθμό ψηφοδελτίων ίσο ή με¬ 
γαλύτερο του εκλογικού μέτρου, εκλέγει έναν εκπρόσωπο. Μεμο¬ 
νωμένος υποψήφιος που έλαβε αριθμό ψήφων ίσο ή μεγαλύτερο 
του εκλογικού μέτρου εκλέγεται εκπρόσωπος. 

Αν ο αριθμός των εκπροσώπων δεν καλύπτεται σύμφωνα με τη 
διαδικασία της προηγούμενης παραγράφου, ο δεύτερος εκπρόσω¬ 
πος αναδεικνύεται από τον συνδυσμό ή το μεμονωμένο υποψήφιο 
που έλαβε τις περισσότερες ψήφους, αφού συγκριθεί το υπόλοιπο 
των ψήφων του συνδυασμού που εξέλεξε ήδη ένα εκπρόσωπο με 
τον αρχικό αριθμό ψήφων των υπολοίπων συνδυασμών ή μεμο¬ 
νωμένων υποψηφίων. 

Αν κανένας συνδυασμός ή μεμονωμένος υποψήφιος δεν συ¬ 
μπληρώνουν το εκλογικό μέτρο, ο αριθμός των εκπροσώπων κα- 
τανέμεται μεταξύ των συνδυασμών ή των μεμονωμένων υποψη¬ 
φίων που έλαβαν τις περισσότερες ψήφους. Σε περίπτωση ισοψη- 
φίας διενεργείται κλήρωση από την εφορευτική επιτροπή. Οι υπό¬ 
λοιποι υποψήφιοι του συνδυασμού θεωρούνται αναπληρωματικοί 
των εκλεγέντων κατά τη σειρά των ψήφων που έχουν συγκεντρώ¬ 
σει. 

Ο ορισμός του αναπληρωματικού μεμονωμένου .υποψηφίου 
που έχει εκλεγεί εκπρόσωπος, γίνεται από τον συνδυασμό ή μεμο¬ 
νωμένο υποψήφιο που έχει το μεγαλύτερο υπόλοιπο. 

9. Κατά την πρώτη εφαρμογή της παρούσας απόφασης η όλη 
διαδικασία εκλογής των εκπροσώπων πρέπει να έχει ολοκληρω¬ 
θεί σε διάστημα 3 μηνών από την ημερομηνία δημοσίευσης της 
απόφασης αυτής. 

10. ΜΕΤΑΒΑΤΙΚΗ ΔΙΑΤΑΞΗ 

Μέχρι την ολοκλήρωση της παραπάνω διαδικασίας και επειδή 
τα Δ.Σ. των οργανισμών πρέπει να συγκροτηθούν και να λειτουρ¬ 
γήσουν, οι εκπρόσωποι των εργαζομένων θα υποδειχθούν από τα 
Δ.Σ. των συλλόγων αν είναι δυνατόν αναλογικά ώστε να υπάρχει 
η μεγαλύτερη δυνατή αντιπροσωπευτικότητα. 

Αθήνα, 7 Αυγούστου 1989 

Ο ΥΠΟΥΡΓΟΣ 

ΘΕΟΧ. ΠΑΠΑΜΑΡΓΑΡΗΣ 

Αριθ. 4118.15.3.89 (9) 

■—Κύρωση Κανονισμού 41 «Συμπλήρωση Κανονισμού αριθμός 33 

από 24.2.1984 περί κατανομής προσωπικού ΑΣ στις Λιμενι¬ 
κές Αρχές». _ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη το άρθρο 6 του ΝΔ 1320/1972 «περί καθο¬ 
ρισμού ειδικοτήτων των στελεχών του Λιμενικού Σώματος, αυ- 
ξήσεως των οργανικών θέσεων και κατανομής και πληρώσεως 
τούτων» (ΦΕΚ 238Α'/1972), αποφασίζουμε: 

Κυρώνουμε τον 41 από 7.7.89 Κανονισμό «Συμπλήρωση Κα¬ 
νονισμού αριθμός 33 από 24.2.1984, περί Κατανομής του Προ¬ 
σωπικού Λ.Σ. στις Λιμενικές Αρχές», με το οποίο αυξάνεται η 
σύνθεση του προσωπικού του Προξενικού Λιμεναρχείου ΝΕΑΣ 
ΥΟΡΚΗΣ κατά ένα Ανώτερο Αξιωματικό Λ.Σ. (Τεχνικό). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 7 Αυγούστου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΠ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρ>ς. 30, από 17 έως 24 δρχ. 40 

ί 

Από 25 σελίδες και πάνω η τιμή πώλησης κάθε φύλλου (βσελιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα·σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β' 

» 

10.000 

Υ) 

» » 

» 

Γ 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ> 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

■ 1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ: κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 
| βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΙΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















